# Non ti muovere

Non ti muovere (en italià No et moguis) és una pel·lícula de coproducció hispano-italo-britànica del 2004 dirigida per Sergio Castellitto i amb guió del propi Sergio Castellitto basant-se en una novel·la de Margaret Mazzantini. El llargmetratge es va estrenar a Itàlia el 2004. Posteriorment es va presentar en la secció oficial dels Premis David di Donatello atorgats per l'Acadèmia del Cinema Italià on va obtenir 11 nominacions i dos premis: Millor actor (Castellitto) i actriu (Cruz). Fou exhibida a la secció Un Certain Regard del 57è Festival Internacional de Cinema de Canes.

## Argument

Després de patir un accident de moto, una adolescent (Angela) es debat entre la vida i la mort a l'hospital on Timoteo, el seu pare, exerceix de cirurgià. Mentre s'efectua una complicada operació ell, que refusa intervenir, rememora els fets que han conduït al fet que aquesta filla existeixi. Perquè no estava en l'estret horitzó de Timoteo i Elsa tenir fills. ‘Perfecte’ matrimoni burgès en què tot es redueix a rutina i bones maneres, una avaria en l'automòbil del doctor canvia les coses. Obligat a romandre en una barriada miserable mentre reparen el cotxe, Timoteo coneix Italia, jove d'origen albanès que habita en una casa insalubre. Embriac pel vodka amb què ha entretingut l'espera, i potser empès per la seva pròpia vida buida i la sospita mai confirmada de la infidelitat d'Elsa, viola brutalment a la pobra noia. Quan l'endemà acudeix a disculpar-se, torna a forçar-la, i així inicia una relació de violència sexual, que li serveix per escapar de la seva gàbia d'or. Encara que pot ser que escapar de la gàbia d'or sigui una altra cosa.

## Repartiment

* Penélope Cruz - Italia
* Sergio Castellitto - Timoteo
* Claudia Gerini - Elsa
* Marco Giallini - Manlio
* Angela Finocchiaro - Ada
* Pietro De Silva - Alfredo
* Elena Perino - Angela
* Vittoria Piancastelli - Raffaella
* Renato Marchetti - Pino

## Premis i candidatures
### Premis David di Donatello

* Millor actor: Sergio Castellitto
* Millor actriu: Penélope Cruz
* Un total d'11 nominacions

### Premis del Cinema Europeu

Millor actriu europea: Penélope Cruz (guanyadora)

### Medalles del Cercle d'Escriptors Cinematogràfics de 2004

* Nominada al millor guió original

### XIX Premis Goya

* Nominada al Goya al millor guió adaptat

## Referències

* ↑ Una sórdida historia de amor une a Penélope Cruz con Sergio Castellitto, El País, 17 de setembre de 2004
* ↑ «Official Selection 2004» (en anglès). Festival de Cannes. Arxivat de l'original el 2016-04-08. [Consulta: 9 juliol 2011].
* ↑ No te muevas a Fotogramas
* ↑ David di Donatello Migliore attrice protagonista 2004 Arxivat 2011-07-25 a Wayback Machine.
* ↑ «European Film Awards 2004». European Film Academy. Arxivat de l'original el 29 de juliol 2010. [Consulta: 17 abril 2010].
* ↑ «Premios del CEC a la producción española de 2004». Círculo de Escritores Cinematográficos. Arxivat de l'original el 2021-05-06. [Consulta: 6 setembre 2019].
* ↑ No te muevas al web dels Goya

## Bibliografia

* Margaret Mazzantini. Non ti muovere. Mondadori, 2001. ISBN 978-88-04-58860-3.

## Enllaços externs

* No te muevas Arxivat 2020-02-15 a Wayback Machine. a labutaca.net
* Crítica de Juan Ignacio Herrero Vicente Arxivat 2012-06-23 a Wayback Machine.
* Crítica de Víctor Rivas Morente